Forslag til lokalplan 359 - Boligområde ved [adresse] i Norring 
Sagsfremstilling 
109.                Forslag til lokalplan 359 - Boligområde ved [adresse] i [adresse] - Åbent 
  
  
SAGENS INDHOLD 
Byrådet skal i denne sag tage stilling til et forslag til lokalplan for et privat ejet areal på 1,3 ha., som ligger nord for 
Damsbrovej mellem Foldby og Norring. Lokalplanforslaget er udarbejdet på initiativ af den private lodsejer.  
  
Lokalplanens formål er at skabe de planmæssige rammer for udvikling af et nyt boligområde med 10 
parcelhusgrunde, hvoraf to grunde alternativt kan bebygges med dobbelthuse. Lokalplanen fastlægger desuden 
placeringen af områdets veje, stier og centralt placerede fælles friarealer. Området kan ved en senere 
lokalplanlægning udbygges omkring en forlængelse af boligvejen mod nord.  
  
Med henblik på klimasikring af området indeholder lokalplanen krav om, at der skal etableres en åben grøft gennem 
området. Kombinationen af en åben grøft og et regnvandsbassin skal sikre, at regnvand kan ledes væk fra området 
selv ved kraftige regnskyl.  
  
Når lokalplanen er endeligt vedtaget, vil området skifte status fra landzone til byzone. 
  
VURDERING 
Lokalplanen er i overensstemmelse med rammerne i Kommuneplan 13.  
  
Lokalplan 359 udgør 1. etape af et større rammelagt område nord for [adresse] i Norring. Lokalplanen sikrer areal 
til vejadgang til en fremtidig byudvikling mod nord. En fremtidig byudvikling øst for lokalplanområdet tænkes 
vejbetjent fra [adresse]. 
  
Teknik og Kultur har foretaget en screening af lokalplanen efter ”Lov om miljøvurdering af planer og programmer”. 
Det vurderes, at de miljømæssige konsekvenser som følge af lokalplanens gennemførelse er af en sådan karakter, 
at det ikke er nødvendigt at udarbejde en egentlig miljøvurdering. 
  
Lokalplanen indeholder krav om, at ny bebyggelse først må tages i brug, når der er godkendt et vandløbsprojekt efter 
vandløbsloven, der sikrer mod oversvømmelser i området. 
  
 
Byråd 
25. august 2015 
Sagsnr. 710-2013-
73062 
Dok.nr. 710-2015-
222193 
Sagsbehandler 
DPEJBA 
  
Tidl. politisk behandling 
  
Forventet sagsgang 
TM-U, ØK, BY, høring, TM-U, ØK, BY 
Lovgrundlag 
Planloven 
ØKONOMI 
Lokalplanen forventes realiseret som en privat udstykning, hvorfor den ikke medfører egentlige udgifter for [adresse] 
Kommune. 
  
Den private ejer skal underskrive en erklæring om fraskrivelse af kommunal overtagelsespligt, inden Byrådet 
vedtager den endelige lokalplan. 
  
INDDRAGELSE 
Teknik og Kultur har udarbejdet lokalplanforslaget i samarbejde med områdets ejer og dennes rådgiver Årstiderne 
Arkitekter. 
  
Borgerinddragelse og kommunikation om lokalplanforslaget sker efter reglerne i planloven. Det er et selvstændigt 
mål med planloven, at offentligheden i videst muligt omfang inddrages i planlægningsarbejdet. 
  
Når Byrådet har godkendt lokalplanforslaget, skal det offentliggøres ved annoncering på kommunens hjemmeside 
med en indsigelsesfrist på mindst otte uger.  
  
INDSTILLING 
Direktøren for Teknik og Kultur indstiller til Byrådet: 
  
1.    At ”Forslag til lokalplan 359 – Boligområde ved [adresse] i Norring” godkendes og fremlægges i offentlig 
høring i 8 uger. 
  
BESLUTNING 
  
Teknik- og Miljøudvalget, 13. august 2015: 
Fraværende: Ingen 
  
Indstilles godkendt. 
  
Økonomiudvalget, 18. august 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. august 2015: 
Fraværende: Ingen 
  
Godkendt. 
Forslag til lokalplan 359 - Boligområde ved 
Korsvangen i [adresse] 
710-2015-179487 
